CELEX: C2005/193/14
Language: et
Date: 2005-08-06 00:00:00
Title: Kohtuasi C-202/05: Eelotsusetaotlus, mille esitas High Court of Justice (Inglismaa ja Wales), Chancery Divison (Patents Court) 20. detsembri 2004. aasta määrusega kohtuasjas Yissum Research and Development Company of the Hebrew University of Jerusalem versus Comptroller-General of Patents

6.8.2005   
            
            
               ET
            
            
               Euroopa Liidu Teataja
            
            
               C 193/8
            
         Eelotsusetaotlus, mille esitas High Court of Justice (Inglismaa ja Wales), Chancery Divison (Patents Court) 20. detsembri 2004. aasta määrusega kohtuasjas Yissum Research and Development Company of the Hebrew University of Jerusalem versus Comptroller-General of Patents
   (Kohtuasi C-202/05)
   (2005/C 193/14)
   Kohtumenetluse keel: inglise
   Euroopa Ühenduste Kohus on saanud High Court of Justice (Inglismaa ja Wales), Chancery Divison (Patents Court) 20. detsembri 2004. aasta määrusega esitatud eelotsusetaotluse kohtuasjas Yissum Research and Development Company of the Hebrew University of Jerusalem v. Comptroller-General of Patents, mis saabus kohtu kantseleisse 9. mail 2005 ning käsitleb järgmisi küsimusi:
   High Court of Justice (Inglismaa ja Wales), Chancery Divison (Patents Court) küsib Euroopa Kohtult eelotsust järgmistes küsimustes, mis tekivad nõukogu 18. juuni 1992. aasta määruse (EÜ) nr 1768/92 ravimite täiendava kaitse tunnistuse kasutuselevõtu kohta (1) (edaspidi “määrus”):
   
               1.
            
            
               Mida tähendab mõiste “toode” määruse artikli 1 punktis b, juhul kui aluspatendiga on kaitstud raviaine teisene kasutamine ning täpsemalt, kas raviaine kasutamine mängib mingit rolli määruse mõiste “toode” määratlemisel?
            
         
               2.
            
            
               Kas mõiste “ravimi toimeainete kombinatsioon” määruse artikli 1 punkti b tähenduses tähendab seda, et igal kombinatsiooni koostisosal peab olema raviv toime?
            
         
               3.
            
            
               Kas “ravimi toimeainete kombinatsioon” esineb juhul, kui ainete kombinatsioon koosneb kahest koostisosast, millest ühel on kindla näidustuse suhtes raviv toime ning teine koostisosa muudab võimalikuks ravimi vormi, mis toob kaasa ravimi tõhususe selle näidustuse suhtes?
            
         
      (1)  EÜT L 182, 2.7.1992, lk 1.